Document ID: 31999D0244

Komisjoni otsus,
26. märts 1999,
millega muudetakse otsust 97/296/EÜ, milles koostatakse loetelu kolmandate riikide kohta, millest on lubatud importida inimtoiduks ettenähtud kalatooteid
(teatavaks tehtud numbri K(1999) 768 all)
(EMPs kohaldatav tekst)
(1999/244/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] viimati muudetud otsusega 98/603/EÜ, [2] eriti selle artikli 2 lõiget 2 ja artiklit 7,
ning arvestades, et:
(1) komisjoni otsuses 97/296/EÜ, [3] viimati muudetud otsusega 1999/136/EÜ, [4] loetletakse riigid ja piirkonnad, millest on lubatud importida inimtoiduks ettenähtud kalatooteid. I lisa I osas loetletakse spetsiaalse otsusega hõlmatud riigid ja piirkonnad ning II osas otsuse 95/408/EÜ artikli 2 lõike 2 tingimustele vastavad riigid ja piirkonnad. II lisas loetletakse riigid ja piirkonnad, millest on lubatud importida direktiivi 91/493/EMÜ artikli 11 lõikes 7 sätestatud tingimustel kuni 31. jaanuarini 1999;
(2) komisjoni otsuses 1999/245/EÜ [5] sätestatakse Seišellidelt pärit kala- ja akvakultuuritoodete impordi eritingimused. Seepärast tuleks Seišellid lisada I lisa I osas esitatud loetellu riikide ja piirkondade kohta, millest on lubatud importida inimtoiduks ettenähtud kalatooteid;
(3) Prantsuse Polüneesia, Gabon ning Saint-Pierre ja Miquelon on esitanud teabe selle kohta, et nad täidavad vastavustingimusi ning on võimelised tagama, et nende poolt ühendusse eksporditavad kalatooted vastavad direktiivis 91/493/EMÜ sätestatud tervishoiunõuetele. Seepärast tuleb eespool nimetatud loetelu kohandada, et kanda kõnealused riigid ja piirkonnad loetelu II osasse;
(4) Kasahstanis tehtud kontrollkäigu jooksul avastatud tõsised puudused osutavad sellele, et kõnealusest riigist ei saa lubada kaaviari importimist, ning seepärast tuleb Kasahstan kustutada loetelu II osast;
(5) alates 1. veebruarist 1999 ei ole enam lubatud importida II lisas loetletud kolmandatest riikidest;
(6) käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 97/296/EÜ I ja II lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 26. märts 1999

Labels: 0
3
5
6